cyanic-selkie/wikianc huggingface dataset:
Roger Moeremans d’Emaüs
Moeremans d'Emaüs vant en olympisk bronsemedalje i hestesport under OL 1920 i Antwerpen. Han var med på det belgiske laget som kom på tredjeplass i lagkonkurransen i feltritt, bak Sverige og Italia. Det belgiske laget besto av Jules Bonvalet på hesten «Weppelghem», Oswald Lints på «Martha», Jacques Misonne på «Gaucho» og Moeremans d’Emaüs på hesten «Sweet Girl». Han kom på fjerdeplass i den individuelle konkurransen i feltritt og ble nummer sju i sprangridning med hesten «Sweet Girl».
Michigansjøen
Michigansjøen er en innsjø i Nord-Amerika den er en av de fem De store sjøer (Great Lakes). Den grenser til delstatene Indiana, Illinois, Wisconsin og Michigan. Michigansjøen er den eneste av de store sjøene som ikke grenser til Canada. Ordet «Michigan» er et ord på ojibwe-språket som betyr stort vann.
Den har en areal på 58 000 km² og er USAs største innsjø og den femte største i hele verden. Den er på det lengste 494 kilometer lang og har en bredde på 190 kilometer. Gjennomsnittsdybden er 85 meter og største dybde er 281 meter. Den har en strandlinje på 2 633 kilometer og inneholder 4 900 km³ vann og ligger 176 meter over havet.
Klima
Michigansjøen har et temperert klima. Beliggenheten i det indre av USA gjør at klimaet blir kontinentalt, med svært kalde vintre i forhold til områder på samme bredde i f.eks. Vest-Europa. Sjøen selv modererer imidlertid temperaturforskjellene en del. Siden den ligger i vestavindsbeltet, dominerer vinder fra vestlig kant, og om vinteren virker dette formildende i områdene østenfor sjøen, som altså har en tendens til å få pålandsvind. Effekten er særlig merkbar i strenge vintre. I januar 1979 hadde således byen Green Bay (innerst i bukten ved samme navn) –13,9 °C i middeltemperatur, Manistee ved østbredden hadde –7,9 °C (samme som Oslo), og Chicago helt i sør –10,3 °C. I januar 1989, som var mild, var middeltemperaturene henholdsvis –3,7 °C i Green Bay, -1,9 °C i Manistee, og +0,1 °C i Chicago.
Deler av Michigansjøen islegges hver vinter. Dette gjelder særlig bukter og viker, f.eks. Green Bay, hvor isen ofte ligger fra slutten av januar til midt i april. Enkelte steder blir isen ofte 50-75 cm tykk eller mer. Store områder midtfjords holder seg derimot isfrie de aller fleste vintre. I 1979 ble praktisk talt hele sjøen islagt, mens isdekket i enkelte milde vintre ikke har oversteget 13 %. Det gjennomsnittlige maksimum er ca. 45 %. Dette finner gjerne sted midt i februar. Sjøens veldige nord–sør-utstrekning gjør imidlertid at isløsningen kan begynne betydelig tidligere i sør enn i nord. De dominerende vindene fra vestlig kant gjør at svære ismasser ofte presses mot østbredden. På denne siden er derfor klipper og fjell erodert bort. Dette har skapt store sandstrender langs østbredden, mens mye av vestbredden er bratt og steinet. – Global oppvarming har gjort at vintrene er blitt mildere også rundt Michigansjøen, slik at det gjennomgående dannes mindre is enn før.
Værlaget ved og rundt Michigansjøen er til tider svært urolig. Stormer forekommer hele året, særlig i forbindelse med sterke kaldfrontpassasjer. Da skipsfarten på sjøen tok seg opp for alvor utover 1800-tallet, førte dette til mange forlis og havarier. Etter hvert har blant annet mer pålitelige stormvarsler redusert faren for slike ulykker. Kraftige tornadoer forekommer i trakten ved Chicago og langs østbredden, særlig på den sørlige delen; i nord og langs vestbredden er de sjeldnere.
Dyreliv
Dyrelivet i og rundt Michigansjøen er typisk for den tempererte delen av Nord-Amerika. Fiskefaunaen minner mye om den vi finner i deler av Europa, eksempelvis i de store lavlandssjøene på Østlandet. Enkelte arter, som vår norske gjedde, har sirkumpolar utbredelse og finnes både i Eurasia og i Nord-Amerika. Andre finnes bare i Nord-Amerika, men har slektninger hos oss. Til dem hører støren Acipenser fulvescens, som både bukten og stedet Sturgeon Bay er oppkalt etter. Andre er kanadarøya (i USA kalt «lake trout»), som er satt ut i Norge – og muskellungen eller muskien, en større slektning av vår gjedde. Muskellungen er nærmest en nasjonalfisk i Wisconsin. For øvrig er det mange fiskeslag i Michigansjøen som er desimert eller nærmest utryddet på grunn av forurensninger og invasjon av fremmede arter.
Indiana Dunes nasjonalpark ligger på sørsiden av sjøen.
Større byer ved Michigansjøen
De store sjøer (Great Lakes) består av fem innsjøer; Øvresjøen, Michigansjøen, Huronsjøen, Eriesjøen og Ontariosjøen
MediaMonkey
MediaMonkey, programmert og utgitt av Ventis Media Inc, er et dataprogram som spiller digital musikk, men har også flere funksjoner for å organisere musikksamlinger.
Brukerne kan spille av musikken i en rekke ulike måter, sortert på artister, på år, på sjangre, på egne kvalitetsvurderinger etc. En basisutgave av programmet er gratis, men for også å kunne rippe musikk fra musikkcder og brenne egne samlinger krever lisens.
MediaMonkey støtter følgende digitale musikkformater; OGG, MP3, WMA, WAV, APE, FLAC og MPC. Musikk kan bli «rippet» (overført) fra musikkcder og konvertert mellom de fleste av disse formatene. MediaMonkey har også en editor innebygget som kan redigere «tagger», dvs informasjon om den enkelte sang, også sangtekster, nettsider og plateomslag. Programmet støtter «intelligent tagging», dvs å legge inn musikkinformasjon basert på automatikk.
Programmet har en databaseformat som er kompatibelt med Microsofts databaseformat i Access slik brukerne kan endre databasen også ved å bruke Access eller tilsvarende program.
MediaMonkey kan utvides også ved hjelp av skriptbasert kode som gir brukerne muligheter til selv å gi programmet ny funksjonalitet.
MediaMonkey støtter bærebare musikkenheter og ved hjelp av ett trykk kan musikk og musikklister bli synkronisert.
Anno 2006 blir MediaMonkey aktivt utviklet med nye versjoner to eller tre ganger i året. Brukerne selv kan bidra til utviklingen og programmets retning ved å komme med henstillinger og forslag i eget webforum.
Dirham
Dirham er en valuta som brukes i:
Agathon
Agathon (gresk: Ἀγάθων; født ca. 448, død ca. 401 f.Kr.) var en antikk gresk tragedieforfatter fra Athen. Hans verker er gått tapt, og er i dag best kjent fra sin opptreden i Platons Symposion som beskriver et drikkegilde som ble holdt for å feire at han fikk en pris for sin første tragedie ved festivalen Lenaia i 416 f.Kr. Han nevnes også som figur i Aristofanes' komedie Kvinnene ved thesmoforiefesten fra 411 f.Kr.
Liv og karriere
Agathon var en livslang kompis og mannlig elsker av Pausanias fra Athen, og opptrer sammen med ham både i Platons dialoger Symposion og Protagoras. Sammen med Pausanias reiste han senere til hoffet til den makedonske konge Arkelaos som ville omgi seg med kunstnere. Han døde antagelig her en gang rundt 401 f.Kr. Som dramatiker innførte han bestemte nyvinninger i antikkens greske teater: Aristoteles forteller i Poetikken at figurene og handlingsgangen i hans stykke Anthos var nyskapende og fulgte ikke den dramatisk rettroenheten som ble praktisert i Athen med å låne opplegg fra mytologiske emner. Agathon var også den første dramatiker som skrev kordelene som tilsynelatende opptrådte uavhengig fra hovedhandlingen i hans stykker.
Platon framstilte Agathon som en kjekk, ung mann, pent kledd og dannet med gode manerer, opptatt av Athens moter og rikdom, og håndterte gjestemildhet med letthet og dannelse. Den epidemiske tale hvor han lovpriste kjærligheten i Symposion er preget av vakre, men kunstferdige retoriske uttrykk, og har fått en del forskere til å undres på om han var en elev av sofisten Gorgias. I Symposion er Agathon presentert som en venn av komedieforfatteren Aristofanes, men dette påståtte vennskapet var åpenbart ingen hindring for Aristofanes til kritisere Agathon meget strengt i minst to av sine teaterstykker: Kvinnene ved thesmoforiefesten og det nå tapte Gerytades. I et senere drama, Froskene, er Aristofanes' kritikk langt mildere, men likevel lager han et ordspill på Agathons navn (ἁγαθός, «god») ved å la Dionysos kalle ham for «god poet».
Agathon ble også venn med den aldrende Evripides da denne også reiste til Arkelaos' hoff i Makedonia.
Fysisk framtoning
Agathons særdeles vakre fysisk utseende er jevnlig nevnt i kildene; historikeren W. Rhys Roberts observerte at «ὁ καλός Ἀγάθων (ho kalos Agathon) ble en bortimot stereotypisk frase.» Den mest detaljerte beskrivelsen av Agathon som er bevart finnes i Kvinnene ved thesmoforiefesten. Her er framstilt som en blek, velbarbert ung mann kledd i kvinneklær. Da Aristofanes' stykke er en komedie er det usikkert hvor mye denne beskrivelsen er satirisk latterliggjøring og hvor mye som er faktisk basert på virkeligheten.
Historikeren Jane McIntosh Snyder gjorde en nærlesning av Kvinnene ved thesmoforiefesten og observerte at Agathons klesdrakt var bortimot identisk med den til den berømte lyriske poeten Anakreon slik han var portrettert på greske vasemaleri tidlig på 400-tallet f.Kr. Snyder har således teoretisert at Agathon kan ha gjort et bevisst forsøk på etterligne den luksuriøse klesdrakten til kjente poeten, skjønt på Agathons tid hadde slike klær, særlig κεκρύφαλος (kekryphalos, en omstendelig tildekking av håret), lenge ikke vært på moten for menn. I henhold til denne tolkningen ble Agathon latterliggjort i Aristofanes' komedie ikke bare for sin beryktede femininitet, men også for sin pretensiøse klesdrakt: «han synes å tenke på seg selv, i all sin elegante pynt, som en rival til de gamle joniske poetene, kanskje selv til Anakreon.»
Agathon ble tidligere antatt å være omtalt i et epigram kalt «Elskernes lepper», tilskrevet Platon, men er siden fastslått ikke skrevet av Platon og omhandlet heller ikke Agathon, Se eksterne lenker.
Skuespill
De kjente skuespill av Agathon er som følgende:
Fragmenter av hans drama er samlet i Nauck, Johann August (1887): Tragicorum graecorum fragmenta.
Kabinet-De Geer I
Den nederlandske regjeringen Kabinet-De Geer I som tiltrådte 8. mars 1926 ble ledet av D.J. de Geer fra Christelijk-Historische Unie.
Brugde
Brugde (Cetorhinus maximus) er en haiart som er utbredt i de fleste tempererte havområder. Arten er filtereter som i hovedsak eter plankton og er ufarlig for mennesker.
Som voksen har brugda vanligvis en lengde på 8-10 meter, men kan i noen enkelte tilfeller bli opp til 13,7 meter. Dette gjør den til havets nest største fisk, etter hvalhaien.
Når brugda eter svømmer den nær overflaten med gapet åpent, og siler ut planktonet gjennom gjellegitteret. Brugda er et sosialt dyr, og danner gjerne grupper etter kjønn. Den legger ut på lange turer, og trekker inn mot varme hav om våren. Om høsten trekker den tilbake til dypere hav.
Brugdas lever kan utgjøre ca. 25 % av totalvekten. Den antas å spille en rolle både for lagring av energi og for regulering av oppdrift. Leveren utnyttes kommersielt for utvinning av olje.
Brugda er i dag utrydningstruet på grunn av overfiske og er fredet i de fleste farvann. Fisket etter brugde er hovedsakelig på grunn av oljen, men også finnen, som er populær å bruke i haifinnesuppe. Ellers benyttes også andre deler av haien for eksempel i tradisjonell kinesisk medisin og som afrodisiakum i Japan, noe som har lagt ytterligere press på bestanden.
Bruk av hai i tradisjonell kinesisk medisin er i stor grad begrunnet i overtroen om at haier ikke får kreft (noe som ikke stemmer), og at hai derfor kan brukes til behandling av kreft hos mennesker.
Utbredelse
Brugda finnes i tempererte farvann i nord og sør; i Atlanterhavet så vel som i Stillehavet. I Norge er brugden mest observert fra Trøndelag og nordover.
I 2019 startet et forskningsprosjekt mellom skotske forskere og Havforskningsinstituttet for å finne ut mer om blant annet haiens vandringsmønster ved satelittmerking.
Apoteket AB
Apoteket AB er et svensk statseid selskap som eier og driver apotek og har monopol på detaljsalg av medisiner (både reseptpliktige og reseptfrie samt veterinærmedisin) i Sverige. Selskapet ble stiftet i juni 1970 som Apoteksbolaget AB i forbindelse med den statlige overtagelsen av apotekvesenet. Apoteksbolaget AB fikk 18. september 1970 i oppdrag av staten å drive detaljmonopolet på legemidler og monopolet trådte i kraft 1. januar 1971.
I henhold til svensk lov kan detaljsalg med legemidler kun bedrives av den svenske stat eller en juridisk person som den svenske stat har bestemmende innflytelse over. Gjennom avtale med staten har Apoteket fått oppdraget med detaljsalg av legemidler.
I 2006 hadde Apoteket AB en omsetning på 37,2 milliarder svenske kroner, rundt 11 000 ansatte og det fantes omkring 900 apotek og 76 sykehusapotek. Overskuddet i 2005 var på 280 millioner svenske kroner.
Forholdene før opprettelsen av Apoteksbolaget AB
Inntil 1. januar 1971 var apotekene i Sverige privat eiet og drevet i henhold til personlige privilegier meddelt av Kongen. Kongen bestemte selv når selvstendige apotek og sykehusapotek skulle opprettes eller nedlegges, mens Socialstyrelsen hadde denne myndighet når det gjaldt filialapotek. Apotekenes virksomhet var i stor grad offentlig styrt og regulert gjennom lover og forskrifter m.v.
Det var således gitt bestemmelser om anlegg og drift av apotekene, deres innredning og utstyr m.v. Apotekinnehavernes inntekter var som legemiddelprisene reguelrt ved bestemmelser utferdiget av Kongen. Bestemmelsene innebar blant annet ens legemiddelpriser over hele landet og at mindre bærekraftige apotek gjennom et avgifts- og tilskuddssystem fikk støtte fra mer bærekraftige apotek. Gjennom avgifter på bl.a. nettooverskuddet (etter sterkt progressive satser, helt opp til over 90 %) var apotekernes inntekter regulert slik at de varierte innen ganske snevre grenser.
I løpet av 1950- og 60-årene hadde det skjedd en sterk kollektivisering av det svenske apoteksystem. Produksjon ble sentralisert, og apotekernes muligheter for selvstendige økonomiske disposisjoner skrumpet inn. Fellesvirksomheten var samlet i Apotekarsocieteten, en yrkesorganisasjon med obligatorisk medlemskap for alle apotekinnehavere. Societetens direksjon hadde vidtgående ledelsesfunksjoner, også overfor det enkelte apotek. Blant annet skulle de økonomiske forhold ved alle driftsenheter overvåkes., og om nødvendig hadde man fullmakt til å gripe inn ved påbud.
I motsetning til i Norge ble lønnsvilkårene for apotekpersonalet fastsatt gjennom kollektive avtaler med staten (som for statsansatte). All utbetaling av lønn skjedde imidlertid sentralt gjennom Apotekarsocieteten og ble finansiert ved avgifter på apotekene.
Opprettelsen av Apoteksbolaget AB
Med lov av 27. mai 1970 ble det bestemt at detaljhandelen med legemidler bare skal drives av staten eller en juridisk person hvor staten har avgjørende innflytelse. Apoteksbolaget ble stiftet samme år. ⅔ av aksjene var eid av staten og ⅓ av en stiftelse dannet av Apotekarsocieteten. I 1985 solgte Apotekarsocieteten sine aksjer til Apoteksbolagets pensionsstiftelse. Frem til 1998 var Apoteket eid med ⅔ av den svenske stat og ⅓ av Apoteksbolagets pensionsstiftelse. I juni 1998 overtok den svenske stat pensjonsstiftelsens aksjer for 1,1 milliarder svenske kroner.
I en avtale mellom staten og Apoteksbolaget av 18. september 1970 fikk selskapet med visse unntak enerett til detaljhandel med legemidler, og vilkårene for driften ble i hovedtrekk fastsatt. Den opprinnelige avtalen gjaldt ut 1985. Omorganiseringen av det svenske apoteksystemet trådte i kraft 1. januar 1971. Fra samme tid opphørte det private privilegiesystem.
Ved overgang til apotekselskap ble de private apotekenes varelagre, inventar m.v. innløst. Innløsningen av ca. 600 apotek kostet ca. 200 millioner kroner. Samtlige apotekere fikk tilbud om å bli apoteksjef for det apotek de tidligere hadde vært innehaver av. Alt det øvrige personalet ble garantert ansettelse i selskapet.
Begrunnelser for monopol
Bakgrunnen for omorganiseringen var ifølge proposisjonen til Sveriges riksdag blant annet å skape muligheter for bedre tilpasning til dagens samfunn.
Det ble påpekt at apotekvesenets ledelse ikke kunne planlegge og forhandle som representanter for en samlet enhet. Den hadde ingen samfunnsrettet målsetting, formulert av statsmaktene. Man savnet derved mulighetene for et dypere økonomisk og sosialmedisinsk samarbeid med de ansvarlige for helsevesenet.
Det ble lagt betydelig vekt på at den nye organisasjonsformen skulle gi økte muligheter for rasjonalisering ved å utnytte moderne tekniske ressurser, særlig datateknikken. Ved hjelp av denne skulle det være mulig å oppnå bedre kunnskaper om legemiddelvaner og bivirkninger.
Man skulle også få opplysninger som kunne nyttes i prispolitikken. En vesentlig del av befolkningens legemiddelutgifter ble dekket av det offentlige. Det ble fremholdt at et apotekselskap ville få støre muligheter for å øve innflytelse på legemiddelprisene.
Opphevelse av monopolet
I februar 2006 uttalte Sveriges daværende sosialminister (pleie- og eldreomsorgsminister/vård- och äldreomsorgsminister) Ylva Johansson at det ikke var aktuelt å oppheve monopolet, men samarbeidsformer mellom apoteket og detaljhandelen skulle utredes.
Under valgkampen i 2006 gikk de borgerlige partiene inn for å avskaffe apotekmonopolet.
I desember 2006 kunngjorde sosialminister Göran Hägglund at monopolet skal avvikles i 2009 og det skal bli mulig å handle legemidler i private apotek. Dereguleringen av apotekmarkedet skal utredes med avgivelsesfrist 31. desember 2007. Det er kun salgsmonopolet som skal oppheves, Apoteket AB skal forbli i statlig eie.
Egil Stenshagen
Egil Stenshagen (født 9. oktober 1947) er en tidligere rallycrossfører og er blant annet tidligere dobbelt Europamester i rallycross. Han er nå bilforhandler på Skøyen i Oslo for BMW og en rekke andre bilmerker, blant andre Honda, Nissan, Volvo, Renault og Range Rover.
Urkanton
De tre urkantonene Unterwalden, Schwyz og Uri dannet et edsforbund i 1291. Dermed ga de opphav til statsforbundet som skulle utvikle seg til dagens Sveits. På det daværende tidspunkt var det imidlertid lite mer enn et løfte om gjensidig hjelp (spesielt mot stormakten Habsburg). Sammen med Luzern, som var den fjerde kantonen som ble medlem i edsforbundet, omtales urkantonene også som «skogskantoner» (Waldstätten; jf. Vierwaldstätter See).
Urkantonene hadde bevart organiseringen av gamle selvstyrte germanske bondesamfunn. Deres politiske og økonomiske betydning økte på 1200-tallet gjennom åpningen av St. Gotthard-passet (og spesielt Schöllenenjuvet). Også Uris allianse med landskapet Urseren, som lå mellom Uri og Gotthardpasset, var et viktig skritt til å kontrollere handelen over denne sentrale Alpeovergangen.
Dannelsen av edsforbundet var en reaksjon på at Habsburg begynte å true samfunnenes uavhengighet. Urkantonene ble bekreftet som riksumiddelbare i 1309 og 1316, og slo i 1315 (slaget i Morgarten) en habsburgsk hær som Leopold I av Østerrike hadde sendt for å avstraffe befolkningen for deres ulydighet. Mellom 1332 og 1353 ble edsforbundet utvidet med kantonene Luzern, Zürich, Glarus, Zug og Bern. Disse omtales ofte som «De åtte gamle steder».
Pécs
Pécs (kroatisk: Pečuh, tysk: Fünfkirchen, slovakisk: Päťkostolie, tyrkisk: Peçuy) er den femte største byen i Ungarn, lokalisert sydvest i landet. Byen er det administrative og økonomiske sentrum av Baranya fylke. Byen ble i tidligere tider benevnt på tysk som Fünfkirchen; romerne kalte den Sopianæ.
Vasallstat
En vasallstat, eller en satellittstat, er et område som forvaltes, eller som i det minste er politisk dominert av en annen stat. Vasallstaten kan være fullstendig kontrollert av den andre staten, uten politisk medbestemmelsesrett for områdets innbyggere. Den kan imidlertid også være formelt uavhengig.
Eksempler på det siste var stater som var okkupert av det nasjonalsosialistiske Tyskland (Norge, Nederland, Slovakia med flere) eller bantustanene i Sør-Afrika. Eksempler på det første var mange kolonier som europeiske land opprettet i andre verdensdeler, men også vasallstatene (Untertanenlande og Gemeine Herrschaften) som mange sveitsiske kantoner hadde i sine næromgivelser fra 1400- til 1700-tallet, var helt uten politisk medbestemmelse.
Campo Erê
Campo Erê er en kommune i delstaten Santa Catarina i sørregionen av Brasil.
Gottfrid Svartholm
Per Gottfrid Svartholm Warg (født 17. oktober 1984; også kjent under aliaset Anakata) er en svensk IT-ekspert. Han er kjent som en av personene bak The Pirate Bay, og som eier av selskapet PRQ.
Svartholm står bak tracker-programvaren Hypercube.
Sammen med de andre Pirate Bay-bakmennene ble Svartholm stilt for retten i 2009 anklaget for medvirkning til brudd på opphavsrettslovgivningen.
Mirante do Vale
Mirante do Vale er en skyskraper i São Paulo. Den ble bygget mellom 1959 og 1960. Den er med sine 170 meter Brasils høyeste bygning.
Hodotermitidae
Hodotermitidae er en gruppe (familie) av insekter som tilhører underordenen termitter. De er regnet som forholdsvis primitive termitter.
Utseende
Middelsstore til ganske store (gjerne 10-20 mm) termitter. Forskjellen i utseende mellom de ulike kastene er forholdsvis moderat. De kjønnede individene er omtrent dobbelt så store som arbeiderne og har vinger. De mangler punktøyne (ocelli) og har tre- til åtte-leddete haletråder (cerci). Soldatene har forstørrede hoder og lange, sigdformede kjever, men er ikke svært mye større enn vanlige arbeidere. Arbeiderne har store, runde hoder, forholdsvis kraftige kjever, perlekjede-formede antenner og en thorax som er noe sklerotisert (hard) og brungul. De er den eneste termitt-familien der arbeiderne har øyne.
Levevis
Disse termittene lever i nokså fuktig og råtten, død ved. De kan ødelegge ubehandlet treverk, men dersom de finnes var treverket trolig råteskadet alt før termittene kom inn. De gnager ut et åpent, forgrenet gangnettverk i treet. Som andre termitter fordøyer de cellulose ved hjelp av mikroorganismer (flagellater) i tarmen. Hodotermes-arter har vært registrert som skadedyr på korn (spiser stråene), men det er uklart hvor mye skade de egentlig gjør.
Utbredelse
Familien er utbredt i Afrika, Midtøsten og India.
Fossile arter
thumb|300px| Meiatermes bertrani, en av de fossile artene I tillegg til de nålevende slektene er det beskrevet seks slekter av fossile arter, noen fra så langt tilbake som tidlig kritt.
Blo.gs
blo.gs er en tjeneste basert på RSS feed-innsamling, primært fra blogger, som produserer en enkel liste (og også en RSS-feed av den) over brukerens bokmerkede nettsteder, ordnet i henhold til hvor nylig de er blitt oppdatert.
blo.gs ble kjøpt av Yahoo! i juni 2005.
FNs sikkerhetsråds resolusjon 216
I resolusjonens to avsnitt vedtok sikkerhetsrådet å:
Resolusjon 216 ble fullt av resolusjon 217 den 20. november hvor sikkerhetsrådet videre utarbeidet sin fordømmelse av mindretallsstyret og foreslå metoder å gripe av krisen på.
Tiofen
Tiofen er en aromatisk hetrosyklisk forbindelse som består av fire karbonatomer og et svovelatom i en fem-atomig ring. Forbindelser analog til tiofen er furan og pyrrol hvor S atomet er erstattet av henholdsvis O og NH. Tiofen ble oppdaget av Viktor Meyer i 1883 som en forurensning i benzen. Relatert til tiofen er benzotiofen og dibenzotiofen, som består av en tiofenring sammensmeltet med henholdsvis en og to benzenringer.
Næringsbygg
Næringsbygg defineres som bygning der det drives næringsvirksomhet, både offentlig og privat. Det vil si at bygninger der offentlige virksomheter driver virksomhet som for eksempel skole, barnehage, sykehus og sykehjem, også omfattes av begrepet næringsbygg.
Næringsbygg kan inneholde mindre kontorlokaler, butikker, service- og håndverksvirksomheter samt produksjon, håndverksmessig eller industrielt.
LaO gasskraftverk
LaO gasskraftverk er et varmekraftverk i St. Charles Parish i Louisiana, USA. Anlegget har en installert produksjonskapasitet på 638 MW, fordelt på 8 turbiner. Operatør er energiselskapet Dow Chemical Co.
Kraftverket stod ferdig utbygd i 1966, med utvidelser i 1983. Brenselkilden er naturgass, og bare unntaksvis fyringsolje.
Næringsbygg
Private boliger defineres ikke som næringsbygg. I bygninger der det både er boliger og næringsvirksomhet, er det hovedaktiviteten som avgrenser om bygningen defineres som næringsbygg eller bolig. Dersom næringsvirksomheten tar opp over halvparten av arealet i en bygning, defineres bygningen som næringsbygg.
Johnn R. Hardang
Johnn Ravnkilde Hardang (født 25. desember 1953) er en norsk pastor som har arbeidet for P7 Kristen Riksradio, men er nå redaktør og daglig leder i TV12 Bedehuskanalen. I P7 hadde han har ansvar for programserien Vindu mot livet. Fem dager i uken sendes programmet på mer enn førti norske lokalradiostasjoner. Programmene er også tilgjengelige på internett.
Hardang ble tildelt Kristent Radioforums hederspris 2013 for sitt arbeid i Radio P7.
Marokkansk dirham
Marokkansk dirham er valutaen i Marokko. 1 marokkansk dirham = 100 centimes. Valutakoden er MAD.
Ontariosjøen
Ontariosjøen er en av de fem innsjøene i Nord-Amerika som inngår i De store sjøer (Great Lakes, Grands Lacs).
Geografi
Ontariosjøen er den østligste og den minste i overflate (19,000 km²) av de store sjøer, selv om den er større enn Eriesjøen i volum (1 640 km³). Den er den 14. største innsjøen i verden og har en omkrets på 1 146 km.
Ontariosjøen ligger 75 moh. Lengden er 311 km og bredden er 85 km. Gjennomsnittsdybden er 86 meter og maksdybden er 244 meter. Det er den eneste av de store sjøer som ikke grenser til Michigan.
De store sjøer (Great Lakes, Grands Lacs) består av fem innsjøer; Øvresjøen, Michigansjøen, Huronsjøen, Eriesjøen og Ontariosjøen.
Hovedinntaket er Niagaraelven (fra Eriesjøen) og utløpet er St. Lawrenceelven. Andre store elver som renner inn i sjøen inkluderer Don River, Humber River, Trent River, Cataraqui River, Genesee River, Oswego River, Black River og Salmon River. Andre geografiske kjennetegn inkluderer Hamilton Harbour; Bay of Quinte; Toronto Islands og Thousand Islands. Bay of Quinte skiller mesteparten av Prince Edward County fra nordkysten bortsett fra en 3 km strekke med land som forbinder den til fastlandet. Den største øya på sjøen er Wolfe Island nær Kingston der sjøen munner ut i St. Lawrenceelven. Den har fergeforbindelse fra både Canada og USA.
En del av Great Lakes Waterway passerer igjennom sjøen, som er farbar ovenfra fra Wellandkanalen og nedenfra fra St. Lawrence Seaway. Trent-Severn Waterway for fritidsbåter forbinder Ontariosjøen ved Bay of Quinte til Georgian Bay i Huronsjøen og passerer gjennom Simcoesjøen. Rideau Waterway, som også er for fritidsbåter, forbinder Ontariosjøen ved Kingston med Ottawaelven ved Ottawa. Oswegokanalen forbinder sjøen ved Oswego til New York State Canal System, som med utløp til Hudsonelva, Eriesjøen og Champlainsjøen.
Huronsjøen
Huronsjøen er en av de store sjøer (Great Lakes, Grands Lacs) i Nord-Amerika. Den er den nest største av de store sjøer og verdens tredje største ferskvannsinnsjø. Den har en areal på 59 600 km² og inneholder 3 543 km³ vann. Største lengde og bredde er henholdsvis 332 og 295 kilometer. Gjennomsnittsdybde 59 meter og største dybde 229 meter.
Ontariosjøen
Geografi
Et større byområde kalt Golden Horseshoe (inkludert Toronto, Ontario og Hamilton, Ontario) ligger ved den vestre enden av sjøen. Andre sentre på den canadiske siden inkluderer havner som St. Catharines, Ontario, Oshawa, Cobourg og Kingston nær utmunningen til St. Lawrcenceelven. Omtrent 9 millioner mennesker eller en fjerdedel av Canadas befolkning bor i nedslagsfeltet til Ontariosjøen.
Huronsjøen
De fem store sjøer er, Øvresjøen, Michigansjøen, Ontariosjøen, Eriesjøen og Huronsjøen.
Ærølisten
Ærølisten er en lokalpolitisk borgerliste i Ærø Kommunalbestyrelse i Danmark. Listen har det tidligere medlem av Folketinget for Centrum-Demokraterne, Ebbe Kalnæs, i spissen.
Ærølisten ble dannet til Kommunalvalget i Danmark 2005. De viktigste punkter til kommunalvalget var; at Ærø kan beholde de kvaliteter som gjør øya til et yndet mål for besøkende, at Ærø i fremtiden ikke plasserer seg på sidelinjen, men aktivt spiller med på hele banen, at Ærølisten uten partipolitiske tilhørighet arbeider for hele Ærø uten hensyn til isolerte geografiske særinteresser.
Ærølisten fikk første plass i Kommunalbestyrelsen.
Hyde Park Herald
Hyde Park Herald er en lokalavis som kommer ut hver uke i bydelen Hyde Park i Chicago. Den ble startet opp i 1882, da Hyde Park lå utenfor Chicagos bygrense. Den blir eid av Herald Newspapers, Inc. og gis ut av Bruce Sagan.
Waveney
Waveney er et administrativt distrikt i Suffolk i England. Det har navn etter elven Waveney, som markerer den nordvestlige grensen. Administrasjonssenteret er Lowestoft.
Hyde Park Herald
Den demokratiske politiske rådgiveren David Axelrod har skrevet for avisen. Lee Botts var redaktør for avisen tidlig på 1960-tallet. Hun hadde en høytstående jobb i Jimmy Carters administrasjon, og er en kjent miljøvernaktivist.
Waveney
Distriktet ble opprettet 1. april 1974 ved sammenslåing av Beccles, Lowestoft, Southwold, Bungay, Halesworth, Wainford landdistrikt og deler av Lothingland landdistrikt. Distriktet dekker et areal på 369.68 km² og hadde 114 254 innbyggere i 2011.
Ontariosjøen
Geografi
Den amerikanske bredden er hovedsakelig landlig, med et unntak av Rochester, New York og den mindre havnen Oswego, New York. Byen Syracuse, New York ligger 65 km innenlands fra kysten og er forbundet til sjøen via New York State Canal System. Over to millioner mennesker bor i Ontariosjøens nedslagsfelt på den amerikanske siden.
En hurtigbåtbilferge ble over sjøen mellom Toronto og Rochester ble opprettet 17. juni 2004, og ble trafikkert av Spritit of Ontario I. Fergeforbindelsen ble avsluttet 10. januar 2006.
På sørkysten sørger kalde briser fra sjøen for å utsette fruktblomstringen til frostfaren er over, og området er blitt et stort fruktdyrkningsområde med eple, kirsebær, pære, plommer og fersken dyrket kommersielt i frukthager på begge sider av Rochester. Den kanadiske delen av sørkysten, også kjent som Niagarahalvøya er også et stort fruktdyrknings- og vinlagingsområde, og ligger mellom Stoney Creek og Niagara-on-the-lake. Eplevarianter som tolerer et mer hårdt klima blir dyrket på nordkysten, rundt Cobourg.
Almazán
Almazán er en by som ligger i provinsen Soria i Castilla y León i Spania. I 2006 hadde byen 5.727 innbyggere.
Louisiana gasskraftverk
Louisiana gasskraftverk (1 & 2) er et varmekraftverk i East Baton Rouge Parish i Louisiana, USA. Anlegget har en installert produksjonskapasitet på 527 MW, fordelt på 8 turbiner. Operatør er energiselskapet Entergy Gulf States Louisiana LLC.
Kraftverket stod ferdig utbygd i 1954, med utvidelser i 1982. Brenselkilden er naturgass, og bare unntaksvis fyringsolje.
Svarttjern (Romsås)
Svarttjern er et tjern beliggende blant bebyggelsen på Romsås i bydel Grorud i Oslo. Tjernet er regulert og nyttes som badevann.
Da området ble bygget ut tidlig på 1970-tallet, ble tjernet og området rundt ivaretatt. Tjernet er fortsatt et landemerke på Romsås, og ble som en del av Groruddalssatsingen utbedret til badesesongen 2009 med blant annet rampe for rullestolbrukere. Området rundt vannet fikk samtidig et opprustet parkområde med lekeplass.
Svarttjern skole ligger sørøst for vannet. Svarttjern borettslag har navn etter tjernet, men ligger et stykke mot nord.
Det er sagt at filmen De dødes tjern ble filmet her på 1950-tallet, før området ble utbygget. Dette stemmer ikke, da filmen ble tatt opp ved Skomakertjern i Nordmarka, Steinstjernet ved Kolsås og Tjernsrudtjernet ved Norsk films lokaler på Jar.
Kirk Hammett
Kirk Lee Hammett (født 18. november 1962) er sologitarist i heavy metal-bandet Metallica.
Al-Idrisi
Al-Idrisi (أبو عبد الله محمد الإدريسي القرطبي الحسني السبتي, Abu Abdullah Muhammad al-Idrisi al-Qurtubi al-Hasani as-Sabti; latinisert som Dreses; 1100 – 1165) var en arabisk kartograf, geograf, botaniker og reisende som levde på Sicilia ved hoffet til kong Roger II av Sicilia.
Kirk Hammett
Biografi
Kirk Hammett begynte å spille gitar som 15-åring da han arvet musikkinteressen fra broren og fikk sansen for Jimi Hendrix, Led Zeppelin og UFO.
Han har gått i skole hos Joe Satriani hvor han lærte å spille blues, jazz og klassisk gitar.
Før Metallica startet Hammett bandet Exodus sammen med trommeslager Tom Hunting, men han forlot bandet til fordel for Metallica.
Al-Idrisi
Liv og virke
Al-Idrisi tegnet det nøyaktigste kartet i førmoderne tid ved å benytte seg av den kunnskapen om Afrika, Det indiske hav og Det fjerne Østen han hadde innhentet fra muslimske handelsmenn og reisende, og nedtegnet islamske kart som ble oppdatert med informasjon fra normanniske sjøreiser. Det tjenestegjorde som en konkret illustrasjon for hans Kitab nuzhat al-mushtaq, (latin: Opus Geographicum). Tittelen kan bli oversatt som «En omvei for mennesket som lengter å reise til fjerne steder».
Tabula Rogeriana (bokstavelig «Boken til Roger» på latin) ble tegnet av al-Idrisi i 1154 for den normanniske kong Roger II av Sicilia, etter at han hadde oppholdt seg 18 år ved hans hoff, og hvor han arbeidet med kommentarer og illustrasjoner på kartet. Kartet, med forklaringer skrevet på arabisk, viste det eurasiske kontinent i sin helhet, kun den nordlige delen av det afrikanske kontinent, og manglet detaljer om den sørlige delen av Afrika og sørøstlige Asia. Til kong Roger II ble det innskrevet på en stor plate av solid sølv, hele to meter i diameter. Det forble det nøyaktigste kartet for de neste tre århundrer.
Kirk Hammett
Biografi
Han er kåret til verdens ellevte beste gitarist av Rolling Stone Magazine.
Al-Idrisi
Liv og virke
En andre, utvidet utgave ble produsert i 1161 med den spesielle tittelen Menneskehetens hage og sjelenes forlystelse, men alle kopiene av denne utgaven har gått tapt. En forkortet utgave av denne versjonen, kalt Gledenes hage – men vanligvis referert til som Lille Idrisi – ble utgitt i 1192.
Kirk Hammett
Privatliv
Hammett har vært gift to ganger. Hans første forhold med eks-kona Rebecca endte i 1990. Han bor nå i San Francisco sammen med Lani, hans andre kone. Den 29. september 2006 fikk de en sønn som fikk navnet Angel Ray Keala Hammett.
Al-Idrisi
Liv og virke
Al-Idrisi beskrev i 1154 blant annet produksjon av pasta på Sicilia: I byen «Trabia» laget de «en matvare av mel formet som snorer», og produksjonen var så stor at varene ble eksportert til europeiske og nordafrikanske byer.
En forkortet versjon av den arabiske teksten ble utgitt i Roma i 1592 med tittelen De geographia universali eller Kitāb Nuzhat al-mushtāq fī dhikr al-amṣār wa-al-aqṭār wa-al-buldān wa-al-juzur wa-al-madā’ in wa-al-āfāq. Det kan oversettes som «Rekreasjon av den ønskelige i redegjørelsen av byer, regioner, land, øyer, byer, og fjerne land.» Dette var en av de første arabiske bøker som ble trykket. Den første oversettelsen fra arabisk var til latin. En forkortet utgave ble utgitt i Paris i 1619 under tittelen Geographia nubiensis. Ikke før på begynnelsen av 1970 ble en kritisk utgave av den fullstendig arabiske teksten utgitt.
Welwyn Hatfield
Welvyn Hatfield er et administrativt distrikt i Hertfordshire i England. Det har navn etter de to byene som ligger i distriktet, administrasjonssenteret Welvyn Garden City og Hatfield.
Distriktet ble opprettet 1. april 1974 ved sammenslåing av Welvyn Garden City, Hatfield og Welvyn landdistrikt. Distriktet dekker et areal på 129,55 km² og hadde 110 535 innbyggere i 2011.
Byene ligger innenfor Londons grønne belte, noe som har bidratt til at de har beholdt mye av sin karakter til tross for at de først og fremst fungerer som sovebyer for London-pendlere.
Nygård
Nygård er navnet på flere steder i Norge og et vanlig etternavn. Som etternavn i Norge er den alternative stavelsen Nygaard også vanlig.
Jules Bonvalet
Bonvalet vant en olympisk bronsemedalje i hestesport under OL 1920 i Antwerpen. Han var med på det belgiske laget som kom på tredjeplass i lagkonkurransen i feltritt, bak Sverige og Italia. Det belgiske laget besto av Bonvalet på hesten «Weppelghem», Oswald Lints på «Martha», Jacques Misonne på «Gaucho» og Roger Moeremans d’Emaüs på hesten «Sweet Girl». Bonvalet kom på tolvteplass i den individuelle konkurransen i feltritt og han ble nummer femten i sprangridning med hesten «Weppelghem».
Nygård
Nygård kan ha en rekke betydninger:
Riverside Stadium
Riverside Stadium er den engelske fotballklubben Middlesbrough FCs hjemmebane. Arenaen, som ble åpnet 26. august 1995, ligger i byen Middlesbrough på Teesside.
Nygård
Personer
Per 2013 er det ifølge Statistisk sentralbyrå 6845 personer i Norge med Nygård som etternavn
Riverside Stadium
Den første kampen på Riverside var en kamp i Premier League mellom Middlesbrough FC og Chelsea FC den 26. august 1995. Hjemmelaget vant 2-0, etter scoringer av Craig Hignett og Jan Åge Fjørtoft.
Nygård
Personer
Se Nygård (etternavn)
Riverside Stadium
Stadionnavnet var opprinnelig sponset. Stadionet het ved åpningen Cellnet Riverside Stadium, noe som siden ble justert til BT Cellnet Riverside Stadium. Da sponsoravtalen utløp fikk stadionet sitt nåværende navn, Riverside Stadium.
Anlegget har plass til 35 100 tilskuere (bare sitteplasser), og de fire tribuneseksjonene heter West Stand, East Stand, North Stand og South Stand.
Banens mål er 105 x 68 meter, og tilskuerrekorden er på 35 000 i en landskamp mellom og  den 11. juni 2003.
Edward Bruce
Edward Bruce (født ca. 1276, død ca. 14. oktober 1318) var konge av Irland og jarl av Carrick. Han var også den yngre broren av Robert Bruce, den senere kong Robert I av Skottland, og støttet brorens kamp for den skotske tronen og var hans nærmeste støttespiller. Edward Bruce døde i slaget ved Faughart, Irland.
Bakgrunn
Edward var sønn av Robert Bruce, jarl av Carrick, 6. lord av Annandale, og Marjorie av Carrick, 3. grevinne av Carrick. Hans fødselsdato er ukjent, men som den andre av fem brødre var det sannsynligvis ikke lenge etter at hans eldste bror som ble født 1274.
Etter at Robert Bruce overga seg til England i 1302 ble Edvard Bruce plassert hos prinsen av Wales, den framtidige kong Edvard II av England (1307–1326).
Edward kjempet ved broren Robert Bruces side i hans kamp for den skotske tronen, inkludert hans desperate tid på flukt og da han drev geriljakrig mot engelskmennene. De tre yngre brødrene Nigel, Thomas og Alexandre ble all fanget og henrettet av engelskmennene i denne perioden, men Edward overlevde. Han hadde en aktiv og viktig rolle i å erobre og ødelegge de engelskbesatte festningene i sørvestlige Skottland, og han var en av de som hadde egen kommando i slaget ved Bannockburn den 23. og 24. juni 1314.
En gang mellom 1309 og 1313 ble Edward jarl av Carrick, en tittel som hans morfar Neil av Carrick, 2. jarl av Carrick, hadde før ham, tilsvarende med hans mor og hans eldre bror.
Sønn utenfor ekteskap
Et forhold til Isabella, datter av John av Stathbogie, 9. jarl av Atholl, endte i en sønn utenfor ekteskap, Alexander Bruce som senere skulle komme til arve farens jarldømme. Edward sviktet deretter Isabella for å kunne gifte seg med Isabella av Ross. Det var begynnelsen på ondt blod mellom ham og David av Stathbogie, 10. jarl av Atholl, broren av den forlatte Isabella. I 1314, umiddelbart før slaget ved Bannockburn, tok David hevn ved å angrepe det skotske forsyningsdepotet ved Cambuskenneth Abbey.
Historisk bakgrunn
På begynnelsen av 1300-tallet hadde ikke Irland hatt en overkonge («High King», konge over andre konger) siden Ruaidri mac Tairrdelbach Ua Conchobair som ble avsatt ved den normanniske invasjonen i 1169. Landet var delt mellom ulike irske klaner, normanniske baroner og engelske lorder som alle styrte over sine ulike deler av Irland.
I 1258 forsøkt mange av klanene å ble enige om igjen å enes under én overkonge. De valgte Brian O’Neill til å inneha tittelen, men mange av klanene ville likevel ikke støtte ham og han ble slått i slaget ved Downpatrick i 1260.
Tilbud om tronen
I visshet om at kun kollektiv enighet kunne vinne tilbake Irlands frihet besluttet Donal O’Neill og de fleste av de andre irske lordene om skyve sine personlige uoverensstemmelser til side og invitere den yngre broren til kong Robert I av Skottland til å bli den nye kongen av Irland. Edvard II av England som allerede kalte seg for «lord av Irland» opponerte.
Robert Bruce elsket denne idéen og mente at et uavhengig Irland ville bli til stor hjelp og støtte for Skottland. Han fikk visjonen om en stor-gælisk allianse; en allianse mellom Irland og Skottland ved at begge land hadde en etnisk og kulturell arv til felles, men også en felles arvefiende i England.
25. mai 1315 gikk Edward Bruce og tusener av tidligere arbeidsledige skotske krigere i land på Irland hvor de hurtig fikk støtte fra tallrike grupper av irsk fotsoldater fra alle de store irske klanene. Året etter, 1. mai 1316, ble Edward kronet som konge av Irland ved Dundalk. I september kom hans bror Robert over med skotske forsterkninger.
Sult
Den irsk-skotske alliansen ble en suksess og vant slag eller slag. På mindre enn et år hadde de det meste av Irland under sin kontroll, men i begynnelsen av 1317 brøt massesult ut over det meste av landet. Det var en del av Den store europeiske sulten som oppsto i årene 1315–1318, og for Irlands vedkommende i årene 1315-1317. Det skapte store vanskeligheter for kong Edward til å skaffe proviant for hærstyrken. Sulten var et resultat av feilslåtte avlinger og hans eget feilgrep i å la hærstyrken vilkårlig herje og plyndre landområdene. Det skapte også en økt irsk motvilje mot ham. Kort tid etter måtte Robert Bruce reise tilbake til Skottland for å håndtere regjeringen av sitt eget kongedømme, men lovte broren mer hjelp og flere frivillige. I løpet av det neste året gjorde de anglo-normanniske baronene lite for å gjenerobre tapt land ettersom sulten gjorde de vanskelig for begge parter.
Drept ved slaget ved Faughart
Edward klarte nesten å erobre Dublin, senteret for engelsk dominans, i februar 1317.Sent på sommeren 1318 marsjert derimot John de Bimmingham og hans hærstyrker mot Edvard Bruce. Den 24. oktober 1318 ble den irske hærstyrken sønderslått i slaget ved Faughart. Edvard selv ble drept og Irland ble igjen etterlatt uten en samlende leder.
Historiske følger
Dette var det nest siste forsøket til de samlede klanene til å ene landet under en overkonge. I 1595 hadde lederen for den nordlige delen av O’Neill-klanen (hele O’Neill eller «Ui Niall» hadde tidligere for bortimot 700 år vært Irlands kongelige familie). Hugh O’Neill, 2. jarl av Tyone, begynte et opprør mot Elizabeth I av England som i utgangspunktet var vellykket, men etter flere tidlige seirer ble irlenderne beseiret kort tid før dronningen døde i 1603.
Opprørets fiasko, kombinert med andre faktorer, ført til jarlenes flukt til Spania i 1607. Alle nasjonalistiske ledere som kom senere foretrakk en irsk uavhengighet basert på tanken om en republikk istedenfor gjenoppvekkelsen av den gamle føydale overkonge-tanken.
RS Cogen kraftverk
RS Cogen kraftverk er et varmekraftverk i Calcasieu Parish i Louisiana, USA. Anlegget har en installert produksjonskapasitet på 432 MW, fordelt på 3 turbiner med kogenerasjon. Operatør er energiselskapet PPG Industries Inc.
Kraftverket stod ferdig utbygd i 2002. Brenselkilden er naturgass eller fyringsolje.
Einars vei
Einars vei finnes flere steder:
Se også:
El Bulli
el Bulli var en restaurant i Cala Montjoi nær Roses, en by i Catalonia. Restauranten ble kåret til verdens beste av magasinet Restaurant i 2002, 2006, 2007, 2008 og 2009, og den hadde tre stjerner i Michelinguiden. Restauranten ble eid av kokken Ferran Adrià, som Times Magazine kåret til en av århundrets mest innovative mennesker. Han har blant annet funnet opp spiselig kaffe i fast form, flytende ravioli og grønnsaksluft.
Lise Finckenhagen og Björn Svensson fra Bagatelle hospiterte her i 2001. Restauranten hadde bare åpent en mindre periode av året. I 2010 var det åpent fra 15. juni til 20. desember. Restauranten tok imot reservasjoner for neste sesong etter at årets var unnagjort. De hadde bare plass til 8 000 gjester i løpet av en sesong, men mottok reservasjoner fra en til to millioner gjester.
Østkaribisk dollar
Østkaribisk dollar (EC$ eller XCD) er valutaen i åtte land i Det karibiske hav. Seks av disse er selvstendige stater – Antigua og Barbuda, Dominica, Grenada, Saint Kitts og Nevis, Saint Lucia og Saint Vincent og Grenadinene – mens to er britiske oversjøiske territorier – Anguilla og Montserrat.
Ringstabekk stasjon
Nye Ringstabekk stasjon erstattet Gamle Ringstabekk stasjon og Tjernsrud stasjon i forbindelse med oppgraderingen av Kolsåsbanen til metrostandard. Stasjonen ligger mellom stasjonene den erstattet og ble åpnet 15. august 2011.
Banen forbi stasjonen er en kombibane, hvor det går både T-bane og bybane (trikk), men på tross av dette vil kun T-banen stoppe på stasjonen. Grunnen til dette er at det ikke er plass til en ekstra plattform for trikken, og denne stopper kun på nabostasjonene Jar stasjon og Bekkestua stasjon i Bærum.
Østkaribisk dollar
Den østkaribiske dollaren utgis av Den østkaribiske sentralbanken i Saint Kitts og Nevis. Banken ble etablert gjennom en avtale (Den østkaribiske sentralbankavtalen), underskrevet i Port of Spain den 5. juli 1983, og etterfulgte Den østkaribiske valutamyndigheten. Den første seddelserien utgitt av Den østkaribiske sentralbanken kom i 1984.
Valutakoden for østkaribisk dollar er XCD, men den skrives vanligvis som EC$.
Emil Erlenmeyer
Richard August Carl Emil Erlenmeyer (født 28. juli 1825, død 22. januar 1909) var en tysk kjemiker, kjent bare som Emil Erlenmeyer.
I 1861 fant han opp erlenmeyerkolben. I 1880 formulerte han en regel om at alle alkoholer hvor hydroksygruppen er bundet til et karbon med dobbelbinding, blir til aldehyder eller ketoner.
Black Metal (album)
Black Metal er det andre studioalbumet til det engelske black metal-bandet Venom.
Musikkalbumet ble utgitt på Neat Records i november 1982, og tittelen ga senere navnet til black metal sjangeren. Albumet var inspirasjon for en stor mengde death, thrash og speed metal band senere på 1980-tallet. Designet på albumomslaget er laget av bassist og vokalist Cronos.
Sporliste
Side A («Black»)
Side B («Metal»)
Canelinha
Canelinha er en kommune i delstaten Santa Catarina i sørregionen av Brasil.
Hans Henrik Holm
Hans Henrik Holm (født 18. januar 1896 i Aker (nå Oslo), død 27. september 1980 i Oslo) var en norsk lyriker og folklorist. Han er mest kjent for et omfattende episk diktverk i syv bind som han kalte Folkeeposet, basert på innsamlet mytologisk og folkloristisk materiale og skrevet på arkaisk telemarks- og setesdalsmål mellom 1933 og 1971.